राजस्थान के मेंहदीपुर बालाजी में हुए 11 करोड़ के घोटाले की जांच, फरीदकोट के जैतो में 5 घरों में खंगाले रिकॉर्ड
राजस्थान के मेंहदीपुर में स्थित बाला जी धाम में हुए 11 करोड़ के घोटाले के तार पंजाब से जुड़ रहे हैं। केस की जांच करते हुए आज CBI ने फरीदकोट के गांव जैतो में छापा मारा।
राजस्थान के मेंहदीपुर में स्थित बाला जी धाम में हुए 11 करोड़ के घोटाले के तार पंजाब से जुड़ रहे हैं। केस की जांच करते हुए आज CBI ने फरीदकोट के गांव जैतो में छापा मारा। टीम ने मामले के 5 संदिग्ध आरोपियों के घरों में 5 घंटे तक जांच-पड़ताल करके रिकॉर्ड जब्त किया। बैंक डिटेल भी ली।
टेंडर देकर सिक्कों की गिनती करवाई
एडवोकेट जसवंत सिंह जस ने बताया कि बाला जी ट्रस्ट मेंहदीपुर द्वारा वहां की SBI की शाखा में लगभग 13 करोड़ रूपए के सिक्के जमा करवाए गए थे। 5 साल पहले बैंक के नए मैनेजर ने जब चार्ज लिया तो उसे सिक्के कम दिखाई दिए, जिसके बाद एक निजी कंपनी को टेंडर देकर सिक्कों की गिनती करवाई गई।
बैंक ने CBI को दिया शिकायती पत्र
सिक्कों की गिनती बाद कंपनी ने पाया कि 13 करोड़ के सिक्कों की जगह 1 करोड़ 65 लाख रुपए के ही सिक्के हैं। उक्त रिपोर्ट के आधार पर बैंक पुलिस की मदद से जांच के लिए अदालत गया, जिसके बाद जयपुर स्थित हाईकोर्ट की बेंच द्वारा यह मामला CBI के हवाले कर दिया गया।
5 लोगों के खातों में हुई ट्रांजेक्शन
सूत्रों के अुनसारए CBI को शक है कि उस समय घोटाले का यह पैसा IPL व शेयर मार्केट में लगाया गया, जिसकी ट्रांजेक्शन फरीदकोट जिले के जैतो शहर निवासी 5 लोगों के बैंक खातों में उस दौरान हुई। इसी जांच के क्रम में CBI टीम बीती शाम फरीदकोट पहुंची, हालांकि CBI टीम द्वारा इस मामले में मीडिया से कुछ भी जानकारी सांझा नहीं की गई है।